የቤንዚን እጥረት በሥራቸው ላይ ከፍተኛ ጫና ማሳደሩን በደባረቅ የሚገኙ የባጃጅ አሽከርካሪዎች ተናገሩ፡፡
ባሕር ዳር፡ መጋቢት 14/2012 ዓ.ም (አብመድ) በከተማዋ ለዓመታት የዘለቀው የቤንዚን እጥረት ሳይፈታ ችግሩ እንደቀጠለ መሆኑን ለአብመድ አስተያዬታቸውን የሰጡ የደባርቅ ከተማ አስተዳደር ነዋሪ የባጃጅ አሽከርካሪዎች ገልጸዋል፡፡ አሽከርካሪዎቹ የቤንዚን እጥረት በማጋጠሙ ማደያ ላይ ለረዥም ሰዓታት መሰለፍ የተለመደ እንደሆነ ገልጸዋል፡፡ ለቤንዚን እጥረት ዋነኛው ምክንያት ከማደያዎች ቤንዚኑ በሌሊት መሸጡ እንደሆነም ተናግረዋል፡፡እንደአሽከርካሪዎቹ ቅሬታ በደባርቅ ከተማ አስተዳደር ሁለት ማደያዎች ቢኖሩም በቂ የሆነ ቤንዚን እያቀረቡ አይደሉም፡፡ ሥራ ላለማቋረጥ በጥቁር ገበያ ከ27 እስከ 28 ብር በሊትር እንደሚገዙና ለኪሳራ እየተዳረጉ እንደሆነ ገበደባርቅ ከተማ አስተዳደር ብዙ ወጣቶች በባጃጅ ማሽከርካር የተሰማሩ ቢሆንም ከባለሀብቶች ጋር በዕለት ገቢ ግጭት ውስጥ እየገቡ መሆኑን ገልጸዋል፡፡ ማደያዎቹ ላይ ተገቢ የሆነ ክትትል ባለመኖሩ ችግሩ እንደተፈጠረ የገለጹት ወጣቶቹ ከተማ አስተዳደሩ ክትትልና ቁጥጥር ቢያደርግ ችግሩን መቅረፍ እንደሚቻል አመልክተዋል፡፡